PATVIRTINTA

Klaipėdos lopšelio-darželio

„Berželis“ direktoriaus

2020 m. rugsėjo 23 d.

įsakymu Nr. V-18

**RESPUBLIKINĖS KŪRYBINIŲ DARBŲ FOTOGRAFIJŲ PARODOS**

**„RUDENĖLIO DOVANOS“**

**NUOSTATAI**

**BENDROSIOS NUOSTATOS**

1. Respublikinės ikimokyklinio ir priešmokyklinio ugdymo įstaigų kūrybinių darbų fotografijų parodos „Rudenėlio dovanos“ (toliau vadinama paroda) nuostatai reglamentuoja parodos tikslą, uždavinius, dalyvius, organizavimo tvarką ir dalyvavimo sąlygas.
2. Parodą organizuoja Klaipėdos lopšelis-darželis „Berželis“.
3. Parodos koordinatorė – direktoriaus pavaduotoja ugdymui Stefa Steigvilienė. Parodos organizatoriai ir rengėjai – ikimokyklinio ugdymo mokytojos Simona Petrauskė ir Jolanta Vasiljevienė.
4. Parodos nuostatai skelbiami internetinėje svetainėje [www.berzelisklaipeda.lt](http://www.berzelisklaipeda.lt) skiltyje „Naujienos“

**TIKSLAS IR UŽDAVINIAI**

1. Parodos tikslas – skatinti ikimokyklinio ir priešmokyklinio amžiaus vaikų meninę raišką ir kūrybiškumą, naudojant vizualinės raiškos priemones: plastiliną ir gamtinę medžiagą.
2. Parodos uždaviniai:
	1. Paskatinti šeimas praleisti kartu laiką gamtoje, renkant gamtinę medžiagą;
	2. Stebėti ir aptarti rudens teikiamas dovanas: vaisius, daržoves, grybus;
	3. Padėti vaikui pajusti džiaugsmą, kuriant iš gamtinės medžiagos, panaudojant plastiliną;
	4. Siekti, kad vaikai pajaustų rudens spalvų ir formų grožį;
	5. Plėtoti ikimokyklinių įstaigų kūrybinį bendradarbiavimą.

**DALYVIAI, DARBŲ PATEIKIMO SĄLYGOS**

1. Parodoje kviečiami dalyvauti: ikimokyklinio ir priešmokyklinio amžiaus vaikai, jų mokytojai, tėvai.
2. Individualūs ar kolektyviniai, padaryti panaudojant plastiliną ir gamtinę medžiagą, fotografuojami.
3. Iš įstaigos elektroniniu paštu pateikiama kokybiška skaitmeninė vieno darbelio fotografija.
4. Kartu pateikiama ir užpildyta dalyvio anketa. (Priedas).
5. Iki 2020 m. spalio 15 d. nuotraukos siunčiamos elektroniniu paštu: sandruskaite@gmail.com
6. Iškilus neaiškumams, skambinti tel. Nr. 8 600 58201
7. Paroda nuo 2020 m. spalio 20 d. bus eksponuojama internetinėje svetainėje [www.berzelisklaipeda.lt](http://www.berzelisklaipeda.lt).

**APDOVANOJIMAI**

1. Visiems parodos dalyviams nurodytu anketoje elektroniniu paštu bus išsiųsti parodos organizatoriaus padėkos raštai.

**BAIGIAMOSIOS NUOSTATOS**

1. Autorius, pateikdamas nuotrauką parodai, patvirtina, kad yra šios nuotraukos autorius ir yra gavęs joje esančių asmenų sutikimą šią nuotrauką pateikti parodai. Už autorinių teisių pažeidimus atsako nuotraukas pateikę asmenys.
2. Pateikdamas darbus parodai autorius tampa parodos dalyviu.
3. Parodos organizatoriai pasilieka teisę parodos dalyvių darbus, vardus ir pavardes paskelbti Klaipėdos lopšelio-darželio „Berželis“ internetiniame puslapyje [www.berzelisklaipeda.lt](http://www.berzelisklaipeda.lt).
4. Darbų atsiuntimas organizatoriams laikomas autorių sutikimu su šiomis sąlygomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Respublikinės ikimokyklinio ir priešmokyklinio amžiaus vaikų

 Kūrybinių darbų fotografijų parodos „Rudenėlio dovanos“ nuostatų

 Priedas

|  |
| --- |
| Kūrybinio darbelio autoriaus vardas pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Amžius\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Įstaiga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Fotografijos autoriaus vardas ir pavardė \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   |